**jūrinės kultūros**

**koordinacinės tarybos posėdžio**

**PROTOKOLAS**

2014 m. birželio \_\_\_\_ d. Nr.(20.26.)-TAR1- \_\_\_\_

Klaipėda

Posėdis įvyko 2014 m. gegužės 13 d. 15.30 val.

Vieta: Didžiajame pasitarimų kambaryje, II a. foje, Klaipėdos miesto savivaldybėje, Liepų g. 11, Klaipėda.

Posėdžio pirmininkas – Petras Bekėža, Jūrinės kultūros koordinacinės tarybos (JKKT) pirmininkas, Lietuvos jūrininkų sąjungos pirmininkas;

Posėdžio sekretorė – Raimonda Mažonienė, Klaipėdos savivaldybės administracijos Ugdymo ir kultūros departamento Kultūros skyriaus vyr. specialistė.

Dalyvauja JKKT nariai (11 iš 20):

1. Petras Bekėža, Lietuvos jūrininkų sąjungos pirmininkas;

2. Antanas Brencius, Karinių jūrų pajėgų atstovas ryšiams su visuomene;

3. Algirdas Grybas, VšĮ „Tarptautinė jūrininkų konsultavimo misija“ direktorius;

4. Pranas Gylys, UAB „Spika“ Lietuvos žuvininkystės produktų gamintojų asociacija, kapitonas;

5. Vidas Pakalniškis, Klaipėdos savivaldybės administracijos Ugdymo ir kultūros departamento Kultūros skyriaus vyr. specialistas;

6. Juozas Algimantas Liesis, LR jūrinės istorijos ir kultūros klubo „Budys“ narys;

7. Ričardas Lučka, Jūrų kapitono klubo narys;

8. Vidmantas Matutis, Lietuvos marinistikos žurnalistų klubas „Marinus“ pirmininkas;

9. Liudvikas Albertas Mileška, VšĮ Klaipėdos irklavimo centro direktorius;

10. Romena Savickienė, VšĮ Turizmo ir kultūros informacijos centro direktorė;

11. Sigitas Šileris, Lietuvos laivų įgulų formavimo įmonių asociacija;

Kiti posėdžio dalyviai:

1. Genutė Kalvaitienė, Lietuvos aukštosios jūreivystės mokyklos karjeros centro vedėja;
2. Romandas Žiubrys, VšĮ „Klaipėdos šventės“ direktorius;
3. Dalia Grikšaitė, VšĮ „Klaipėdos šventės“ kūrybos vadovė.

DARBOTVARKĖ:

1. Dėl pasirengimo Jūros šventei 2014 m.
2. Dėl V. Matučio pareiškimo;
3. Informacija apie ankstesnių sprendimų vykdymą, tolesnių veiksmų aptarimas.

Posėdžio medžiaga:

1.Jūrinės kultūros koordinacinės tarybos pirmininkui Petrui Bėkėžai V.Matučio 2014-04-29 raštas „Nuo Jūrinės kultūros koordinacinės tarybos nario Vidmanto Matučio atskira nuomonė dėl „Albatroso“ apdovanojimo teikimo 2014 metais“, 3 lapai;

2. Jūrinės kultūros koordinacinės tarybos pirmininkui Petrui Lietuvos marinistikos žurnalistų klubo prezidento V. Matučio 2014-05-05 Pareiškimas, 3 lapai.

1. SVARSTYTA. Dėl pasirengimo Jūros šventei 2014 m.

Pranešėjai – Romandas Žiubrys, VšĮ „Klaipėdos šventės“ direktorius ir Dalia Grikšaitė, VšĮ „Klaipėdos šventės“ kūrybos vadovė.

R.Žiubrys ir D. Grikšaitė trumpai pristatė Jūros šventės 2014 m. programą ir jūrinius renginius. Informavo, kad šių metų Jūros šventės pagrindinė tematika ir idėja yra – „Jūros šventei 80 metų ir tai yra visų laikų geriausia“.

R. Žiubrys ir D. Grikšaitė atsakė į R. Lučkos, A. Grybo, J. A .Liesio, P. Bekėžos klausimus dėl jūrinių renginių.

JKKT nariai pageidavo, kad Jūrininkų eisena ir Jūrininkų vakaras, kuri organizuoja Klaipėdos valstybinio jūrų uosto direkcija, prasidėtų 1 valanda vėliau, nei dabar numatyta, nes jūrininkai nespės po darbo susirinkti eisenai, o vėliau-pasibaigus eisenai- atvykti į Jūrininkų vakarą.

P. Bekėža informavo, kad gegužės 27 d. vyks KVJUD pasitarimas dėl Jūrininkų vakaro, kuriame bus bandoma susitarti dėl vakaro pradžios

NUTARTA:

1. Priimti informaciją apie Jūros šventės programą 2014 m. domėn;

2. Įpareigoti JKKT narius paraginti savo atstovaujamų sričių jūrininkus dalyvauti visuose Jūros šventės jūriniuose renginiuose.

2. SVARSTYTA. Dėl V. Matučio pareiškimo.

Pranešėjas – Petras Bekėža, Jūrinės kultūros koordinacinės tarybos (JKKT) pirmininkas, Lietuvos jūrininkų sąjungos pirmininkas.

P. Bekėža paprašė posėdžio dalyvius, kurie nėra JKKT nariai, palikti posėdį.

Iš posėdžio vietos išėjo G. Kalvaitienė, R. Žiubrys ir D. Grikšaitė.

P. Bekėža pristatė klausimo esmė: V. Matutis pateikė jam el.paštu 2 raštus - pareiškimus, kurie buvo išsiųsti susipažinimui JKKT nariams - dėl jūrinės kultūros apdovanojimo „Albatrosas“ skyrimo.

V. Matutis pristatė savo argumentus, kodėl jisai nepatenkintas, kaip buvo organizuotas apdovanojimo „Albatrosas“ skyrimas ir nepasitenkinimą - kam jisai buvo skirtas bei reikalavimą atsiimti klubo „Marinus“ pasiūlytus bei apdovanojimą gavusius laureatus.

R. Mažonienė informavo, kad Klaipėdos miesto savivaldybės meras jau pasirašė potvarkį dėl apdovanojimo skyrimo, statulėlės pagamintos.

P. Bekėža paaiškino, kad balsavimo procedūros dėl balsavimo tvarkos aprašo tvirtinimo ir apdovanojimo skyrimo buvo teisėtos ir priminė, kad V. Matutis pats jose dalyvavo.

Posėdžio dalyviai: S.Šileris, V. Pakalniškis, J. A. Liesis, L.Mileška, R.Savickienė, R. Lučka išsakė nuomones dėl V. Matučio pateiktų argumentų bei reikalavimų.

P. Bekėža priminė, kad praeitame JKKT posėdyje, kuomet buvo svarstomas apdovanojimo skyrimas, buvo išsakyta nuomonė, kad skyrimo procedūrą reikės tobulinti ir pasiūlė šiam klausimui rudenį skirti atskirą JKKT posėdį.

NUTARTA:

1. Atmesti V. Matučio reikalavimus;

2. Priimti domėn pasisakymus dėl Klaipėdos miesto jūrinės kultūros padovanojimo „Albatrosas“ balsavimo tvarkos tobulinimo ir 2014 m. lapkričio mėn. JKKT posėdyje svarstyti šį klausimą.

BALSUOTA: už - 9, prieš - 1, susilaikė – 1.

3. SVARSTYTA. Informacija apie ankstesnių sprendimų vykdymą, tolesnių veiksmų aptarimas.

Pranešėjas – Petras Bekėža, Jūrinės kultūros koordinacinės tarybos pirmininkas, Lietuvos jūrininkų sąjungos pirmininkas.

V. Pakalniškis paklausė kokį užrašą reikėtų užrašyti ant apdovanojimo „Albatrosas“ statulėlės pagrindo: ar užrašyti organizaciją ir nominaciją, ar užrašyti apdovanojimo pavadinimą ir organizaciją ar užrašyti tik organizaciją ir metus? Pasiūlė užrašyti organizacijos, kuriai skiriamas apdovanojimas, pavadinimą ir metus, nes visą kitą: kaip vadinasi apdovanojimas, kokia nominaciją ir už ką - bus įrašyta apdovanojimą patvirtinančiame rašte, kuri pasirašo miesto meras.

Pasisakė: S. Šileris, L.Mileška, R. Lučka, P. Bekėža.

P. Bekėža priminė ateinančio posėdžio darbotvarkėje bus svarstomas klausimas dėl Pasaulinės Švyturio dienos paminėjimo.

NUTARTA. Ant Klaipėdos miesto jūrinės kultūros apdovanojimo „Albatrosas“ pagrindo užrašyti : organizacijos, kuriai skiriamas apdovanojimas, pavadinimą ir metus.

BALSUOTA: už – 9, prieš -2.

Posėdžio pirmininkas Petras Bekėža

Posėdžio sekretorė Raimonda Mažonienė